

Na osnovu Odluke Odbora direktora br. 4263 od 18.07.2023. godine, Pravilnika o uslovima i načinu prodaje nepokretnosti br.1101 od 22.02.2022.godine sa izmjenama i dopunama broj 3374 od 14.06.2022.godine, „13. Jul – Plantaže” a.d. Podgorica, objavljuju:

**J A V N I P O Z I V br. 3/2023**

**za prijavu na javnu licitaciju za prodaju nepokretnosti**

**I PREDMET PRODAJE**

Predmet prodaje je zemljište u vlasništvu „13. Jul – Plantaže“ a.d. Podgorica, koje se nalazi na području opštine Podgorica, i to:

Dio kat. parcele br. 4002/1, ukupne površine 14.293m2, iz LN 362 KO Donja Gorica, koju površinu čini 5 urbanističkih parcela:

-UP 66, površine 1592m2,

-UP 67, površine 3396m2,

-UP 68, površine 2574m2,

-UP 69, površine 4266m2,

-UP 70, površine 2465m2.

**Napomena:** Na predmetnom dijelu parcele postoji neusklađenost numerike i grafike, zbog čega je pokrenut postupak pred Upravom za katastar i državnu imovinu, koji je u toku.

**Navedene nepokretnosti se prodaju isključivo kao cjelina, u viđenom stanju. Prije zaključenja kupoprodajnog ugovora potrebno je izvršiti parcelaciju dijela zemljišta iz stava 2 i uskladiti stanje numerike i grafike.**

**II CIJENA I ROK PLAĆANJA**

Najniža početna cijena zemljišta, koje je predmet prodaje ove javne licitacije, iznosi **2.178.396,08€ (dvamililionastotinusedamdesetosamhiljadatristotinedevedesetšesteurai 8/100).**

Rok za uplatu kupoprodajne cijene je 30 dana od dana zaključenja ugovora o kupoprodaji.

**III OPŠTI USLOVI**

***Učesnici javnog poziva***

Pravo prijave na ovaj javni poziv imaju sva fizička i pravna lica, koja ispunjavaju zakonske uslove za sticanje nepokretne imovine u Crnoj Gori, i koja podnesu prijavu za licitaciju, čime stiču status učesnika licitacije.

Fizička lica koja su učesnici ovog javnog poziva dužna su u prijavi navesti sljedeće podatke: broj i datum javnog poziva, prezime, ime i ime jednog roditelja; adresu, jedinstveni matični broj i potpis; broj telefona, e-mail adresu; broj lične karte ili pasoša (za strane državljane), broj tekućeg računa, za slučaj povrata depozita.

Uz prijavu obavezno dostaviti dokaz o uplati depozita ili bankarske garancije u iznosu od 5% od najniže početne cijene nepokretnosti, iz tačke II ovog Javnog poziva, odnosno u iznosu od 108.919,80€. (stoosamhiljadadevetstotinadevetnaesteuraosamdesetcenti)

Pravna lica koja su učesnici ovog javnog poziva dužna su u prijavi navesti sljedeće podatke: broj i datum javnog poziva, naziv i sjedište pravnog lica; PIB, ime i prezime ovlašćenog lica i njegov potpis, broj telefona, e-mail adresu, Izvod iz CRPS-a, ne stariji od 6 mjeseci od dana zakazane licitacije, ovlašćenje za zastupanje na licitaciji, broj žiro računa, za slučaj povrata depozita.

Ovlašćenje za zastupanje mora biti ovjereno od strane notara ili suda.

Uz prijavu obavezno dostaviti dokaz o uplati depozita ili bankarske garancije u iznosu od 5% od najniže početne cijene nepokretnosti, iz tačke II ovog Javnog poziva, odnosno u iznosu od 108.919,80€. (stoosamhiljadadevetstotinadevetnaesteuraosamdesetcenti)

Depozit se uplaćuje na žiro račun “13.Jul-Plantaže”AD Podgorica, br. **510-65785-80**, kod CKB banke, sa naznakom – depozit za učešće na javnom nadmetanju.

**IV MJESTO I VRIJEME ODRŽAVANJA JAVNOG NADMETANJA**

Prodaja nepokretnosti iz tačke 1 ovog Javnog poziva će se vršiti javnim usmenim nadmetanjem u Upravnoj zgradi “13.Jul-Plantaže” AD Podgorica, u Sali na trećem spratu, adresa Bulevar Šarla de Gola broj 2, u  **četvrtak** **10.08. 2023. godine, sa početkom u 11.00 časova.**

Obrazac Prijave za učešće na javnom nadmetanju može se dobiti u kancelariji Arhive Društva, u prizemlju Upravne zgrade, **svakog radnog dana od 28.07.2023. godine (od 08-14 časova)**.

Rok za podnošenje prijava je najkasnije **do 07.08.2023. godine, do 11.00 časova.**

**Prijava se podnosi u dva primjerka, od čega jedan primjerak zadržava podnosilac.**

Minimalnu promjenu raspona ponuda u postupku javnog nadmetanja utvrđuje voditelj javne licitacije pri čemu svako naredno povećanje cijene ne može biti veće od 1% od prethodno oglašene cijene.

Postupak javnog nadmetanja se završava ako nijedan od učesnika ni na treći poziv ne ponudi veću cijenu od do tada ponuđene najveće cijene.

U tom slučaju kupcem se proglašava učesnik koji je prvi ponudio najveću postignutu cijenu.

Smatraće se da su ispunjeni uslovi za održavanje javnog nadmetanja, ako u naznačeno vrijeme pristupi makar jedan učesnik, a koji ponudi iznos najniže početne cijene za predmetne nepokretnosti.

Učesnik koji ponudi najveću cijenu proglašava se kupcem, a njegova ponuda smatraće se prihvaćenom ponudom za kupovinu imovine iz tačke 1 ovog Javnog poziva.

**V OSTALI USLOVI JAVNOG NADMETANJA**

Kupac je dužan da sa “13.Jul-Plantaže”AD Podgorica zaključi Ugovor o kupoprodaji predmetne nepokretnosti najkasnije u roku od 30 (trideset) dana od dana prijema poziva za zaključenje ugovora, upućenog pobjedniku licitacije.

Ukoliko kupac ne zaključi ugovor o kupoprodaji u predviđenom roku, gubi pravo na povraćaj depozita, a prodavac ima pravo da zaključi ugovor o kupoprodaji predmetne imovine sa drugim ponuđačem javnog nadmetanja koji je ponudio drugu najveću cijenu.

Uplaćeni depozit će se vratiti ostalim učesnicima u roku od 7 (sedam) dana od dana javnog nadmetanja, a depozit izabranog ponuđača se zadržava i uračunava u kupoprodajnu cijenu.

Troškovi prenosa imovine (porez, takse i ostalo) padaju u cjelosti na teret kupca.

Evidencija prisustva prijavljenih učesnika ili njihovih punomoćnika će se vršiti u Upravnoj zgradi “13.Jul-Plantaže” AD Podgorica, Bulevar Šarla de Gola br.2, 30 minuta prije početka održavanja javnog nadmetanja.

Sva eventualna pitanja u vezi sa ovim Javnim pozivom, potrebno je uputiti Komisiji za prodaju nepokretnosti.

**Adresa i kontakt Komisije za prodaju nepokretnosti:**

“13.Jul-Plantaže” AD Podgorica, Bulevar Šarla de Gola br.2,

Sa naznakom “Za Komisiju za prodaju nepokretnosti”

Prodavac zadržava pravo da obustavi/odloži postupak prodaje, najkasnije tri dana prije dana zakazane licitacije, uz obavještenje zainteresovanim licima, da se postupak javne prodaje obustavlja/odlaže, na osnovu odluke Odbora direktora prodavca, uz obavezu povraćaja priložene garancije.

Ovaj Javni poziv, sa obrascem Prijave objavljen je na web stranici Društva [www.plantaze.com](http://www.plantaze.com)